Azamul d abrid uffir i usenfali ɣef yiḥulfan d tektiwin n umdan, akken ad yessiweḍ izen-is i wid ara t yeɣṛen neɣ ad as-yeslen s wuden arusrid, akken ad yefhem yiwen d acu i d-yenna , ilaq ad yessexdem allaɣ-is, acku ur d-yusi ara s tikti tushilt. Ugar n yinagmayen i d-yefkan tibadutin i umussu-agi n uzamul, wa iwufeq wa, wa ixulef wa, ad d-nebder kra seg-sen: Anamek n wawal n uzamul deg tyunanit , d aḥric n talaxt i d-ttaken i yinebginsen sterḥiben yes-sen, d lberhan n tinnubga yelhan . Awal-a yekka-d seg tutlayt tafransist anda i as-qqaṛen jeter ensemble, anamek-is d aḍegger deg yiwet n tikkelt, neɣ d tadukli n snat n tɣawsiwin deg yiwet, ger uzamul d wayen i deg tnessemres2.